Nusivylimo sala

Nusivylimo sala () – viena iš septynių Naujajai Zelandijai priklausančio Oklando salyno salų. Sala yra Ramiajame vandenyne, 475 km į pietus nuo Pietų salos ir 8 km nuo Oklando salos šiaurės vakarinių krantų.

Saloje peri didelė kolonija baltagalvių albatrosų (Thalassarche cauta steadi) – apie 65 000 porų, beveik visa šios rūšies pasaulio populiacija. Saloje taip pat yra daugiau nei 150 000 baltasmakrių audrapaukščių (Procellaria aequinoctialis) porų,Walker, Kath; Elliott, Graeme; Rexer-Huber, Kalinka; Parker, Graham; Sagar, Paul; McClelland, Peter J. (2020 sausio 1 d.). "Shipwrecks and mollymawks: an account of Disappointment Island birds". Notornis. 67 (1): 213–245. įvairių Oklando salynui endeminių paukščių, įskaitant Oklando pietines višteles (Lewinia muelleri). Manyta, kad ši rūšis yra išnykusi, tačiau 1966 m. vėl atrasta.Auckland Islands Rail. www.birdlife.org. Neveikianti nuoroda. Pagal BirdLife International paukščiams reikšminga teritorija. Kaip ir kitos Oklando salyno salos, Nusivylimo sala yra vulkaninė ir priklauso UNESCO pasaulio paveldo sąrašui. Nusivylimo sala žinoma kaip viena mažiausiai žmonijos paveiktų Naujosios Zelandijos subantarktinių salų.
 Istorija 
Pirmasis europietis, pasiekęs Oklando salyną – britų jūrininkas Abraomas Bristou. Jis 1807 m. tyrinėjo Nusivylimo salą dėl australinių jūrų lokių, tačiau paieškos buvo nesėkmingos. Taip ir kilo neįprastas šios salos pavadinimas.

1907 m. kovo 7 d. barkas Dundonald užplaukė ant Nusivylimo salos seklumos ir paskendo, nusinešdamas 12 vyrų gyvybes. 17 vyrų pavyko patekti į salos krantus, iš jų 2 mirė. Likusieji 15 septynis mėnesius laukė gelbėtojų. Jie išgyveno daugiausia valgydami albatrosus, ruonius, azoreles.Escott-Inman, Herbert (1911). The Castaways of Disappointment Island. S.W. Partridge & Co. Iš veronikos medžių jie pasigamino mažas valteles, su jomis nuplaukė iki Oklando salos, kurioje jie rado išsigelbėjimo priemonių ir valtį. 1907 m. lapkritį iš Oklando salos juos išgelbėjo mokslinė ekspedicijaTHE SOUTHERN ISLANDS.. paperspast.natlib.govt.nz. Nuoroda tikrinta 2024-12-15. ir pargabeno juos namo laivu.

 Šaltiniai 

Kategorija:Naujosios Zelandijos salos